

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 26. martā Nr.172

(protokols Nr.6, p.43)

**Par grozījumiem Jāņmuižas pirmsskolas izglītības iestādes nolikumā**

Priekuļu novada dome izskata jautājumu par grozījumiem Jāņmuižas pirmsskolas izglītības iestādes nolikumā.

Saskaņā ar Ministru kabineta 2018. gada 21. novembra noteikumiem Nr. 716 ,,[Noteikumi par valsts pirmsskolas izglītības vadlīnijām](https://likumi.lv/ta/id/250854-noteikumi-par-valsts-pirmsskolas-izglitibas-vadlinijam) un pirmsskolas izglītības programmu paraugiem” nepieciešams veikt grozījumus Jāņmuižas pirmsskolas izglītības iestādes nolikumā.

Priekuļu novada domes Izglītības, kultūras un sporta komitejas 2020.gada 19.marta lēmumu (protokols Nr. 3), atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Veikt izmaiņas Jāņmuižas pirmsskolas izglītības iestādes nolikumā:
   1. 7.punktu turpmāk izteikt šādā redakcija:

“7. Iestādes mērķis ir zinātkārs, radošs un dzīvespriecīgs bērns, kas dzīvo veselīgi, droši un aktīvi, patstāvīgi darbojas, ieinteresēti un ar prieku mācās, gūstot pieredzi par sevi, citiem, apkārtējo pasauli un savstarpējo mijiedarbību tajā.

* 1. 9.punktu turpmāk izteikt šādā redakcijā:

“9. Iestādes uzdevumi ir:

9.1. sekmēt vispusīgu bērna attīstību, ievērojot viņa vajadzības, intereses, spējas un pieredzi un liekot pamatus vērtībās balstītu ieradumu veidošanai;

9.2. attīstīt bērna sociālās un emocionālās prasmes, kas ietver sevis, savu emociju, domu un uzvedības apzināšanu, spēju saprast citus un veidot pozitīvas attiecības;

9.3. attīstīt kritisko domāšanu, prasmi pieņemt atbildīgus lēmumus, jaunradi un uzņēmējspēju, sadarbības, pilsoniskās līdzdalības un digitālās prasmes;

9.4.  veidot pratību pamatus mācību jomās – valodu, sociālā un pilsoniskā, kultūras izpratne un pašizpausme mākslā, dabaszinātņu, matemātikas, tehnoloģiju, veselība un fiziskā aktivitāte;

9.5. sadarboties ar izglītojamā vecākiem vai citiem izglītojamā likumiskajiem pārstāvjiem (turpmāk- vecāki), lai nodrošinātu izglītojamā sagatavošanu pamatizglītības ieguvei;

9.6. nodrošināt izglītības programmas īstenošanā un izglītības satura apguvē nepieciešamos mācību līdzekļus.”

* 1. 13.punktu turpmāk izteikt šādā redakcija:

“13. Pirmsskolas izglītības obligāto saturu veido:

13.1. vērtības -  dzīvība, cilvēka cieņa, brīvība, ģimene, darbs, daba, latviešu valoda un Latvijas valsts;

13.2. tikumu attīstība – atbildība, drosme, uzņēmība, mērķtiecība, centība, savaldība, mērenība, tolerance, laipnība, līdzcietība, taisnīgums, solidaritāte;

13.3. caurviju prasmes - tās ietver bērna darbības, domāšanas, emocionālos un sociālos aspektus, kas palīdz apgūt zināšanas, izpratni un pamatprasmes dažādos kontekstos;

13.4.  zināšanas, izpratne un pamatprasmes valodu, sociālās un pilsoniskās, kultūras izpratnes un pašizpausmes mākslā, dabaszinātņu, matemātikas, tehnoloģiju, veselības un fiziskās aktivitātes mācību jomās.”

* 1. 14.punktu turpmāk izteikt šādā redakcijā:

“14. Pirmsskolas izglītības satura īstenošana ir vienots audzināšanas un mācību process, kurā bērns praktiskā darbībā integrēti apgūst zināšanas, izpratni un pamatprasmes dažādās mācību jomās, attīsta caurviju prasmes un veido vērtībās balstītus ieradumus.”

* 1. 15.punktu turpmāk izteikt šādā redakcijā:

“15. Galvenā mācību organizācijas forma ir rotaļnodarbība. Tā tiek īstenota:

15.1. visas dienas garumā-telpās un ārā;

15.2. ietverot bērna brīvu un patstāvīgu rotaļāšanos un pedagoga mērķtiecīgi organizētu un netieši vadītu mācīšanos rotaļdarbībā;

15.3. nodrošinot vienmērīgu slodzi, atpūtu un bērna darbošanos atbilstoši individuālajām spējām”.

* 1. Izslēgt noteikumu 16.punktu.
  2. 18.punktu izteikt šādā redakcijā:

“18. Pirmsskolas izglītības apguves nobeigumā pedagogs novērtē un apraksta, kādi ir bērna sasniegumi attiecībā pret vadlīnijās noteiktajiem obligātā satura apguves plānotajiem rezultātiem. Pedagogs rakstiski par to informē vecākus vai bērna likumisko pārstāvi.”

* 1. 52.punktu turpmāk izteikt šādā redakcijā:

“52. Iestāde atbilstoši savas darbības un izglītības programmu īstenošanas mērķiem un uzdevumiem ir tiesīga:

52.1 sadarboties ar citām izglītības iestādēm un organizācijām, tostarp organizējot izglītojamo un pedagogu profesionālās pieredzes apmaiņas braucienus un uzaicināt citu izglītības iestāžu pedagogus/speciālistus atsevišķu nodarbību vadīšanai;

52.2. saskaņojot ar dibinātāju, iestāde var patstāvīgi organizēt pedagogu profesionālās kvalifikācijas pilnveides programmas.”

1. Atbildīgā par lēmuma izpildi Jāņmuižas pirmsskolas izglītības iestādes vadītāja Iveta Zariņa.

Domes priekšsēdētāja (paraksts) Elīna Stapulone